b'\n_START_ARTICLE_\nLorenzo Da Ponte\n_START_PARAGRAPH_\nLorenzo Da Ponte, alun perin  Emanuele Conegliano, (10. maaliskuuta 1749 Ceneda, Venetsia \xe2\x80\x93 17. elokuuta 1838 New York, Yhdysvallat) oli italialainen libretisti. H\xc3\xa4n kirjoitti librettoja lukuisille s\xc3\xa4velt\xc3\xa4jille, mutta h\xc3\xa4nen kuuluisimmaksi teoksikseen ovat nousseet Wolfgang Amadeus Mozartin s\xc3\xa4velt\xc3\xa4m\xc3\xa4t Figaron h\xc3\xa4\xc3\xa4t, Cos\xc3\xac fan tutte ja Don Giovanni, joita joskus nimitet\xc3\xa4\xc3\xa4n Da Ponte -trilogiaksi._NEWLINE_Da Ponten is\xc3\xa4 oli katoliseksi k\xc3\xa4\xc3\xa4ntynyt juutalainen. Da Ponte opiskeli papiksi mutta vietti varsin vilkasta ja vallatonta el\xc3\xa4m\xc3\xa4\xc3\xa4, sai lapsen naimisissa olevan naisen kanssa, perusti bordellin t\xc3\xa4m\xc3\xa4n kanssa ja joutui vihdoin siveett\xc3\xb6myyden takia l\xc3\xa4htem\xc3\xa4\xc3\xa4n Venetsiasta. H\xc3\xa4n saapui Wieniin 1782 ja sai paikan keisari Joosef II:n hoviteatterin kirjailijana. _NEWLINE_Keisarin kuoltua Da Ponte joutui ep\xc3\xa4suosioon, muutti Prahaan ja sitten Lontooseen, lopulta rahattomana ja velkaisena Yhdysvaltoihin. H\xc3\xa4n perusti kirjakaupan, toimi kirjallisuuden professorina ja oopperatuottajana. H\xc3\xa4n perusti New Yorkiin maan ensimm\xc3\xa4isen oopperatalon. Yritys ep\xc3\xa4onnistui ja ooppera jouduttiin sulkemaan talousongelmien vuoksi vain 28 esityksen j\xc3\xa4lkeen._NEWLINE_Da Ponten kirjoittamat libretot ovat aikansa h\xc3\xb6mpp\xc3\xa4komedioita, jotka Antti Vihisen mukaan eiv\xc3\xa4t olisi ilman Mozartin musiikkia j\xc3\xa4\xc3\xa4neet el\xc3\xa4m\xc3\xa4\xc3\xa4n. Tosin Da Ponte on omissa muistelmissaan katsonut, ett\xc3\xa4 juuri h\xc3\xa4nen ansiostaan Mozartin oopperat ovat sit\xc3\xa4, mit\xc3\xa4 ne ovat.'